
Edition
 ⟨1⟩ Oṁ
1. Sragdharā
try-akṣas trayy-avyayātmā tri-samaya-sadr̥ṣas tri-pratītas tri-lokī-
-trātā tretādi-hetus tri-guṇamayatayā try-ādibhir vvarṇṇito ⟨’⟩lam|
tri-sroto-dhauta-mūrddhā tri-pura-jid ajito nirvvibandha-tri-varggo
yasyo[ttuṅga]⟨2⟩s tri-śūlas tridaśapati-nutas try [–⏑–] (troṭano naḥ?)||
2. Śārdūlavikrīḍita
rājad-rāvaṇa-mūrdha-paṅkti-śikhara-vyāsakta-cūḍāmaṇi-
-śreṇī-saṅgati-niścalātmakatayā laṅkām punānāḥ purīṁ|
[––] dvandhya-parākramā [⏑⏑] ⟨3⟩ [⏑–––⏑–] saṅgatāḥ
śrī-bāṇāsura-śekharāḥ paśupateḥ pādāṇavaḥ pāntu vaḥ||
3. Sragdharā
sūryād brahma-prapautrān manur atha bhagavāñ janma lebhe tato bhūd
ikṣvākuś cakravarttī nr̥patir api tataḥ śrī-vikukṣir babhūva|
⟨4⟩ jātas tasmāt kakutsthaḥ pr̥thur iti vidito bhūmipaḥ sārvva-bhaumo
bhūto ⟨’⟩smād viṣvagaśvaḥ prabala-nija-bala-vyāpta-viśvāntarālaḥ||
4. Śārdūlavikrīḍita
rājāṣṭottara-viṅṣati-kṣiti-bhujas tasmād vyatītya kramāt
sambhūtaḥ sagaraḥ patiḥ [⏑] ⟨5⟩ [⏑⏑––] sāgarāyāḥ kṣiteḥ|
jāto ⟨’⟩smād asamañjaso narapatis tasmād abhūd aṅśumān
sa śrīmantam ajījanan nara-varo bhūpan dilīpāhvayaṁ||
5. Śārdūlavikrīḍita
bheje janma tato bhagīratha Iti khyāto nr̥po trāntare
bhū-pālā [⏑⏑–⏑] ⟨6⟩ [–⏑⏑] raghur jāto raghor apy ajaḥ|
śrīmat-tuṅgarathas tato daśarathaḥ putraiś ca pautrais samaṁ
rājño ⟨’⟩ṣṭāv aparān vihāya parataḥ śrīmān abhūl licchaviḥ||
6. Śārdūlavikrīḍita
asty eva kṣiti-maṇḍalaika-tilako loka-pratīto mahā
[–––] ⟨7⟩ [⏑⏑–] prabhāva-mahatām mānyaḥ surāṇām api|
svacchaṁ licchavi-nāma bibhrad aparo vaṁśaḥ pravr̥ttodayaḥ
śrī-maccandra-kalā-kalāpa-dhavalo gaṅgā-pravāhopamaḥ||
7. Śārdūlavikrīḍita
tasmāl licchavitaḥ pareṇa nr̥patīn hitvā pa⟨8⟩[––⏑] raṁ
śrīmān puṣpaśarākr̥tiḥ kṣiti-patir jjātaḥ supuṣpas tataḥ|
sārdham bhūpatibhis tribhiḥ kṣiti-bhr̥tāṁ tyaktvāntare viṅśatiṁ
khyātaḥ śrī-jayadeva-nāma-nr̥patiḥ prādur-babhūvāparaḥ||
8. Vasantatilakā
ekādaśa kṣiti- ⟨9⟩ patīñ ca parañ ca bhūpaṁ
hitvāntare vijayino jayadeva-nāmnaḥ|
śrīmān babhūva vr̥ṣadeva Iti pratīto
rājottamaḥ sugata-śāsana-pakṣapātī||
9. Upajāti
abhūt tataḥ śaṅkaradeva-nāmā
śrīdharmmadevo ⟨’⟩py udapādi tasmāt|
⟨10⟩ śrī-mānadevo nr̥patis tato bhūt
tato mahīdeva Iti prasiddhaḥ||
10. Anuṣṭubh
vasanta Iva lokasya
kāntaḥ śāntāri-vigrahaḥ|
Asīd vasantadevo ⟨’⟩smād
dānta-sāmanta-vanditaḥ
11. Vasantatilakā
asyāntare ⟨’⟩py udayadeva Iti kṣitīśāj
jātas trayo- ⟨11⟩ daśa Itaś ca narendradevaḥ|
mānonnato nata-samasta-narendra-mauli-
-mālā-rajo-nikara-pāṁśula-pāda-pīṭhaḥ||
12. Śārdūlavikrīḍita
dātā sad-draviṇasya bhūri-vibhavo jetā dviṣat-saṁhateḥ
karttā bāndhava-toṣaṇasya ⟨12⟩ [⏑⏑] vat pātā prajānām alaṁ|
harttā saṁśrita-sādhu-vargga-vipadāṁ satyasya vaktā tato
jātaḥ śrī-śivadeva Ity abhimato lokasya bharttā bhuvaḥ||
13. Śārdūlavikrīḍita
devī vāhuvalāḍhya maukhari-kulā śrī-varmma⟨13⟩cūḍāmaṇi-
-khyāti-hrepita-vairi-bhūpati-gaṇa-śrī-bhogavarmodbhavā|
dauhitrī magadhādhipasya mahataḥ śry-āditya-senasya yā
vyūḍhā śrīr iva tena sā kṣiti-bhujā śrī-vatsadevy ādarāt||
14. Śārdūlavikrīḍita
⟨14⟩ tasmād bhūmi-bhujo ⟨’⟩py ajāyata jitārāter ajayyaḥ parai
rājā śrī-jayadeva Ity avagataḥ śrī-vatsadevy-ātmajaḥ|
tyāgī māna-dhano viśāla-nayanaḥ saujanya-ratnākaro
vidvān [–⏑] cirāśrayo ⟨15⟩ guṇavatāṁ pīnoru-vakṣaḥ-sthalaḥ||
15. Śārdūlavikrīḍita
mādyad-danti-samūha-danta-musala-kṣuṇṇāri-bhū-bhr̥c-chiro
gauḍoḍrādika-liṅga-kośala-pati-śrī-harṣadevātmajā|
devī rājyamatī kulocita-guṇair yuktā prabhūtā ⟨16⟩ kulair
yenoḍhā bhagadatta-rāja-kula-jā lakṣmīr iva kṣmābhujā||
16. Vasantatilakā
aṅga-śriyā parigato jita-kāma-rūpaḥ
kāñcī-guṇāḍhya-vanitābhir upāsyamānaḥ|
kurvvan surāṣṭra-paripālana-kārya-cintām
yaḥ sārvva- ⟨17⟩ bhauma-caritaṁ prakaṭī-karoti||
17. Śārdūlavikrīḍita
rājyaṁ prājya-sukhorjjita-dvija-jana-pratyarppitājyāhuti-
-jyotirjjāta-śikhā-vijr̥mbhana-jitāśeṣa-prajāpad-rujaṁ|
vibhrat-kaṇṭaka-varjjitan nija-bhujāvaṣṭambha-visphūrjjitaṁ
⟨18⟩ śūratvāt paracakrakāma Iti yo nāmnāpareṇānvitaḥ||
18. Anuṣṭubh
sa śrīmāñ jayadevākhyo
viśuddha-vr̥had-anvayaḥ|
labdha-pratāpaḥ samprāpta-
-vahu-puṇya-samuccayaḥ||
19. Sragdharā
mūrttīr aṣṭābhir aṣṭau mahayitum atulaiḥ ⟨19⟩ svair ddalair aṣṭa-mūrtteḥ
pātālād utthitaṁ kiṁ kamalam abhinavaṁ padmanābhasya nābheḥ|
devasyāsyāsanāyopagatam iha caturvvaktra-sādr̥śya-mohād
vistīrṇṇaṁ viṣṭaraṁ kiṁ pravikasita-sitāmbhojam ambhojayoneḥ||
20. Sragdharā
kīrṇṇā kim bhūtir eṣā sapadi paśupater nr̥tyato ⟨’⟩tra prakāmaṁ
maulīndoḥ kim mayūkhāḥ śaradam abhinavāṁ prāpya śobhām upetāḥ|
bhaktyā kailāsa-śailād dhima-nicaya-rucaḥ sānavaḥ kiṁ ⟨21⟩ sametā
dugdhābdher āgataḥ kiṁ gala-gara-sahaja-prīti-pīyūṣa-rāśiḥ||
rājñaḥ||
21. Śārdūlavikrīḍita
devaṁ vanditum udyato dyutimato vidyotamāna-dyutiḥ
kiṁ jyotsnādhavalā phaṇāvalir iyam śeṣasya sandr̥śyate|
⟨22⟩ Antar-dūra-rasātalāśrita-gater ddeva-prabhāva-śriyā⟨ḥ⟩
kiṁ kṣīra-snapanaṁ vidhātum uditāḥ kṣīrārṇṇavasyormmayaḥ
22. Sragdharā
viṣṇoḥ pātāla-mūle phaṇipati-śayanākrānti-līlā-sukha-sthād
ājñāṁ prāpyotpa⟨23⟩tantyās tripura-vijayino bhaktito ⟨’⟩bhyarccanāya|
lakṣmyāḥ saṁlakṣyate prāk-kara-tala-kalitotphulla-līlā-sarojaṁ
kiṁ vetītthaṁ vitarkkāspadam atiruciraṁ mugdha-siddhāṅganānāṁ||
23. Sragdharā
nālīnālīkam etan na khalu samudito rājato ⟨24⟩ rājato ⟨’⟩haṁ
padmāpadmāsanābje katham anuharato mānavā mānavābhe|
pr̥thvyāṁ pr̥thvyān na mādr̥g bhavati hr̥ta-jagan-mānase mānase vā
bhāsvān bhāsvān viśeṣaṁ janayati na hi me vāsaro vā saro vā||
24. Upajāti
itīva ⟨25⟩ cāmīkara-kesarālī
sindūra-rakta-dyuti-danta-paṅktyā|
rājīvarājīm prati jīva-loke
saundarya-darppād iva saprahāsaṁ||
25. Śārdūlavikrīḍita
eṣā bhāti kulācalaiḥ parivr̥tā prāleya-saṁsarggibhir
vvedī meru-śileva kāñcanamayī deva⟨26⟩sya viśrāmabhūḥ|
śubhraiḥ prānta-vikāsi-paṅkaja-dalair ity ākalayya svayaṁ
raupyaṁ padmam acīkarat paśupateḥ pūjārtham atyujjvalaṁ||
rājñaḥ||
26. Śārdūlavikrīḍita
yaṁ stauti prakaṭa-prabhāva-mahimā brahmā caturbhir mmukhair
yañ ca ślāgha⟨27⟩yati praṇamya caraṇe ṣaḍbhir mukhaiḥ ṣaṇmukhaḥ|
yan tuṣṭāva daśānano ⟨’⟩pi daśābhir vvaktraiḥ sphurat-kandharaḥ
sevāṁ yasya karoti vāsukir alaṁ jihvā-sahasraiḥ stuvan||
27. Śārdūlavikrīḍita
khyātyā yaḥ parameśvaro ⟨’⟩pi vahate vāso ⟨28⟩ diśam maṇḍalaṁ
vyāpī sūkṣmataraś ca śaṅkaratayā jñāto ⟨’⟩pi saṁhārakaḥ|
eko ⟨’⟩py aṣṭatanuḥ surāsura-gurur vvīta-trapo nr̥tyati
sthāṇuḥ pūjyatamo virājati guṇair evaṁ viruddhair api||
rājñaḥ||
28. Śārdūlavikrīḍita
tasyedaṁ pramathā⟨29⟩dhipasya vipulaṁ brahmābja-tulyaṁ śubhaṁ
rājad-rājata-paṅkajaṁ pravitataṁ prāntaprakīrṇṇair ddalaiḥ|
pūjārtham pravidhāpya tat-paśupater yat prāpi puṇyam mayā
bhaktyā tat pratipādya mātari punaḥ saṁprāpnuyān nirvr̥tiṁ||
⟨30⟩ rājñaḥ||
29. Śārdūlavikrīḍita
kiṁ śambhor upari sthitaṁ sasalilaṁ mandākinī-paṅkajaṁ
svarggodbhinna-navāṁbujekṣaṇa-dhiyā samprāptam ambhoruhaṁ|
devānāṁ kim iyaṁ śubhā sukr̥tināṁ ramyā vimānāvalī
padmaṁ kiṁ karuṇākarasya karato ⟨31⟩ lokeśvarasyāgataṁ||
rājñaḥ||
30. Sragdharā
srotaḥ svarggāpagāyāḥ kim idam avataral lolakallola-ramyaṁ
kim brahmotpatti-padmaṁ tala-kamala-vara-prekṣaṇāyopayātaṁ|
samprāptañ candramauler amala-nija-śiraś-candra-bimbaṁ kim atrety
evaṁ ⟨32⟩ yad vīkṣya śaṅkāṁ vahati bhuvi jano vismayotphullanetraḥ|
31. Upajāti
śrī-vatsadevyā nr̥pater jananyā
samaṁ samantāt parivāra-padmaiḥ|
raupyam harasyopari puṇḍarīkam
tad ādaraiḥ kāritam apy udāraṁ||
32. Sragdharā
puṇyaṁ putreṇa dattaṁ śaśika-ravi-malaṁ ⟨33⟩ kārayitvābjamukhyaṁ
prāptaṁ śubhraṁ śubhañ ca svayam api rajataiḥ padma-pūjāṁ vidhāya|
sarvvaṁ śrī-vatsadevī nija-kula-dhavalāñ cittavr̥ttin dadhānā
prādāt kalyāṇa-hetoś ciram avani-bhuje svāmine svarggatāya||
33. Śārdūlavikrīḍita
kaḥ kuryā⟨34⟩t kula-jaḥ pumān nija-guṇa-ślāghām iti hrīcchayā
rājñā sat-kavināpi no viracitaṁ kāvyaṁ sva-vaṅśāśrayaṁ|
ślokān pañca vihāya sādhu-racitān prājñena rājñā svayaṁ
snehād bhū-bhuji vuddha-kīrttir akarot pūrvvām apūrvvām imām
34. Śārdūlavikrīḍita
yoga-kṣema-vidhāna-vandhura- ⟨35⟩ bhujas saṁvarddhayan vāndhavān
snihyat-putra-kalatra-bhr̥tya-sahito labdha-pratāpo nr̥paḥ|
dīrghāyur nnitarān nirāmaya-vapur nnitya-pramodānvitaḥ
pr̥thvīm pālayatu prakāma-vihhava-sphītānurakta-prajāṁ||
saṁvaT 100 50 9 kārttika-śukla-navamyāM

